钦定古今图书集成/理学汇编/学行典/第084卷 > 朱子大全集 > 《答黄冕仲》
## 钦定古今图书集成/理学汇编/学行典/第084卷 > 朱子大全集 > 《答黄冕仲》

所论为学工夫，甚善。但若果是见得日用周旋无非
至善，则亦不必大段著力把捉，却恐迫切而反失之但且悠悠随其所向，便是持守久之，纯熟自见次第
矣。读书且就分明处看覰涵泳，不必过为考索，久之
浃洽，自然通透也。向说“小善不足为重轻，非是以小
善为不足为，但谓要识得大体，有用功处，不专恃此”
为本领耳。善之所在，即当从之，固不可以其小而忽
之也。